**Všeobecné záväzné nariadenie obce Dolný Lopašov č. 26/2013 o nakladaní s komunálnymi a drobnými stavebnými odpadmi**

Obecné zastupiteľstvo v Dolnom Lopašove v zmysle ustanovení paragrafu 6 a 11, ods. 4 písm g) zákona SNR č. 369/1990 Zb. o obecnom zriadení v platnom znení a v spojení s ustanoveniami paragrafu 4 ods. 3 písm. g) citovaného zákona a v súlade s ustanoveniami paragrafu 39 ods. 4 zákona č. 223/2001 Z.z. o odpadoch sa uznieslo na tomto všeobecne záväznom nariadení obce dňa 12.12.2013

**I.**

**Účel odpadového hospodárstva**

Správne nakladanie s odpadmi je v záujme zabezpečenia ochrany životného prostredia, ochrany verejného poriadku, bezpečnosti a zdravia občanov. Účelom odpadového hospodárstva je v súlade s novou hierarchiou odpadového hospodárstva uvedenou v platnom POH SR:

1. Predchádzať vzniku odpadov a obmedzovať ich tvorbu najmä rozvojom technológií šetriacich prírodné zdroje, výrobu výrobkov, ktorá rovnako, ako výsledné výrobky, čo možno najmenej zvyšuje množstvo odpadov a čo možno najviac znižuje znečisťovanie životného prostredia, vývojom vhodných metód zneškodňovania nebezpečných látok obsiahnutých v odpadoch určených na zhodnotenie
2. Zhodnocovať odpady ich opätovným použitím alebo inými procesmi umožňujúcimi získavanie druhotných surovín, ak nie je možný alebo účelný postup podľa písmena a)
3. Zhodnocovať odpady ich recykláciou ak nie možný alebo účelný postup podľa písmena b)
4. Využívať odpady ako zdroj energie, ak nie je možný alebo účelný postup podľa písmen a), b) a c)
5. Zneškodňovať odpady spôsobom neohrozujúcim zdravie ľudí a nepoškodzujúcim životné prostredie nad mieru ustanovenú zákonom, ak nie je možný alebo účelný postup podľa písmena a), b), c) alebo d).

**II.**

**Účel nariadenia**

1. Účelom tohto nariadenia je v súlade s paragrafom 39 ods. 3 zákona č. 223/2001 o odpadoch upraviť na území obce:
	1. zabezpečiť alebo umožniť zber a prepravu komunálnych odpadov vznikajúcich na jej území na účely ich zhodnotenia alebo zneškodnenia v súlade s týmto zákonom vrátane zabezpečenia zberných nádob zodpovedajúcich systému zberu komunálnych odpadov v obci a zabezpečenia priestoru, kde môžu občania odovzdávať oddelené zložky komunálnych odpadov v rámci separovaného zberu,
	2. zabezpečiť podľa potreby, najmenej dvakrát do roka, zber a prepravu objemných odpadov na účely ich zhodnotenia alebo zneškodnenia, oddelene vytriedených odpadov z domácností s obsahom škodlivín a drobných stavebných odpadov.
	3. ustanoviť podrobnosti o nakladaní s komunálnymi odpadmi a s drobnými stavebnými odpadmi vznikajúcimi na celom katastrálnom území obce a pri činnostiach organizovaných na verejných priestranstvách, najmä podrobnosti o spôsobe zberu a prepravy komunálnych odpadov, o spôsobe triedeného zberu a prepravy komunálnych odpadov, o spôsobe triedeného zberu jednotlivých zložiek komunálnych odpadov, o spôsobe nakladania s drobnými stavebnými odpadmi, ako aj určení miest na ukladanie, zhromažďovanie, zhodnocovanie a zneškodňovanie týchto odpadov, s súlade s POH SR a obce.
2. Ak osobitné všeobecne záväzné predpisy nestanovujú inak, vzťahuje sa nakladanie so všetkými komunálnymi odpadmi, vznikajúcimi na nachádzajúcimi sa na území obce
3. Nariadenie upravuje aj nakladanie s komunálnym odpadom, ktorý vzniká pri činnosti na niektorých osobitných územne vymedzených funkčných plochách, resp. objektoch na území obce, ktoré slúžia tomu istému účelu (napr. záhradkárske osady) a pri vykonávaní činností a organizovaní podujatí pre verejnosť na verejných priestranstvách, aj jednorázového charakteru.

**III.**

**Vymedzenie základných pojmov**

1) Podľa zákona č. 223/2001 Z.z. o odpadoch v platnom znení:

1. **Odpadom** je hnuteľná vec uverená v prílohe č. 1 Zákona 223/2001 Z.z, ktorej sa jej držiteľ zbavuje, chce sa jej zbaviť alebo je v súlade s osobitnými predpismi povinný sa jej zbaviť.
2. **Pôvodca odpadu** je každý, koho činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
3. **Držiteľ odpadu** je pôvodca odpadu alebo fyzická osoba, alebo právnická osoba, u ktorej sa odpad nachádza.
4. **Odpadové hospodárstvo** je činnosť zameraná na predchádzanie a obmedzovanie vzniku odpadov a znižovanie ich nebezpečnosti pre životné prostredie a nakladanie s odpadmi v súlade s týmto zákonom.
5. **Nakladanie s odpadmi** je zber odpadov, preprava odpadov, zhodnocovanie odpadov a zneškodňovanie odpadov vrátane starostlivosti o miesto zneškodňovania.
6. **Zhodnocovanie odpadov** sú činnosti vedúce k využitiu fyzikálnych, chemických alebo biologických vlastností odpadov, uvedené v prílohe č. 2 zákona č. 223/2001 o odpadoch
7. **Zneškodňovanie odpadov** je také nakladanie s nimi, ktoré nespôsobuje poškodzovanie životného prostredia10) alebo ohrozovanie zdravia ľudí a ktoré je uvedené v prílohe č. 3 zákona č. 223/2001 o odpadoch
8. **Zber odpadov** je zhromažďovanie, triedenie alebo zmiešavanie odpadov na účel ich prepravy.
9. **Zhromažďovanie odpadov** je dočasné uloženie odpadov pred ďalším nakladaním s nimi.
10. **Triedenie odpadov** je delenie odpadov podľa druhov alebo oddeľovanie zložiek odpadov, ktoré možno po oddelení zaradiť ako samostatné druhy odpadov.
11. **Skládkovanie odpadov** je ukladanie odpadov na skládku odpadov.
12. **Skladovanie odpadov** je zhromažďovanie odpadov pred niektorou z činností zhodnocovania odpadov alebo zneškodňovania odpadov; za skladovanie odpadov sa nepovažuje ich zhromažďovanie pred zberom odpadov na mieste ich vzniku.
13. **Komunálne odpady** sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba-podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby-podnikateľa; za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych združení.
14. **Zariadenie na zber odpadov** je miesto, v ktorom sa vykonáva zber odpadov, ohraničené plotom alebo priestor, v ktorom sa vykonáva zber odpadov, nachádzajúci sa v stavbe; takýmto zariadením nie je miesto na ukladanie odpadov podľa § 39 a miesto spätného odberu elektroodpadu podľa § 54a ods. 17 a zberné miesto podľa § 48a ods. 17.
15. **Zariadenie na zhodnocovanie odpadov** je zariadenie určené na výkon aspoň jednej z činností uvedených v prílohe č. 2 zákona č. 223/2001 o odpadoch, ktoré je tvorené technickou jednotkou so súborom strojov a zariadení prevádzkovaných podľa dokumentácie k nim, pričom činnosti nimi vykonávané navzájom súvisia a majú technickú nadväznosť; ak je takéto zariadenie vzhľadom na jeho konštrukčné riešenie pevne spojené so stavbou, za zariadenie na zhodnocovanie odpadov sa považuje aj priestor, v ktorom sa zariadenie nachádza. Za zariadenie na zhodnocovanie odpadov sa nepovažuje zariadenie, ktorého ročná produkcia kompostu neprevyšuje 10 ton.
16. **Zariadenie na zneškodňovanie odpadov** je zariadenie určené na výkon aspoň jednej z činností uvedených v prílohe č. 3 zákona č. 223/2001 o odpadoch, ktoré je tvorené technickou jednotkou so súborom strojov a zariadení prevádzkovaných podľa dokumentácie k nim, pričom činnosti nimi vykonávané navzájom súvisia a majú technickú nadväznosť; ak je takéto zariadenie vzhľadom na jeho konštrukčné riešenie pevne spojené so stavbou, za zariadenie na zneškodňovanie odpadov sa považuje aj priestor, v ktorom sa zariadenie nachádza.
17. **Skládka odpadov** je miesto so zariadením na zneškodňovanie odpadov, kde sa odpady trvalo ukladajú na povrchu zeme alebo do zeme. Za skládku odpadov sa považuje aj miesto, na ktorom pôvodca odpadu vykonáva zneškodňovanie svojich odpadov v mieste výroby (interná skládka), ako aj miesto, ktoré sa trvalo, teda dlhšie ako jeden rok, používa na dočasné uloženie odpadov. Za skládku odpadov sa nepovažuje zariadenie, kde sa ukladajú odpady na účel ich prípravy pred ich ďalšou prepravou na miesto, kde sa budú upravovať, zhodnocovať alebo zneškodňovať, ak čas ich uloženia pred ich zhodnotením alebo upravením nepresahuje spravidla tri roky, alebo pred ich zneškodnením nepresahuje jeden rok.
18. **Drobné stavebné odpady** sú odpady z bežných udržiavacích prác zabezpečovaných fyzickou osobou, pri ktorých postačuje ohlásenie stavebného úradu alebo na ktoré sa nevyžaduje stavebné povolenie ani ohlásenie (paragraf 6 ods. 1 zákona o odpadoch a náväznosti na paragraf 55 ods. 2 písm b) a c), paragraf 56 písm h) zákona č. 50/1976 Zb. o územnom plánovaní a stavebnom poriadku – stavebný zákon v platnom znení).
19. **Zložka komunálnych odpadov** je ich časť, ktorú je možné mechanicky oddeliť alebo zaradiť ako samostatný druh odpadu (paragraf 39 ods. 1 zákona 223/2001 Z.z. o odpadoch)
20. **Odpad z domácností s obsahom škodlivín** sa pre účely tohto nariadenia považujú tie zložky komunálnych odpadov, ktoré sú v Katalógu odpadov uvedené ako nebezpečné (N). Ich triedenie je na území obce záväzné. Zber, prepravu a zneškodňovanie alebo zhodnocovanie zabezpečuje obec osobitným spôsobom (paragraf 39 ods. 3, písm. b) zákona o odpadoch
21. **Opotrebované batérie a akumulátory** je batéria a akumulátor, ktorý nie je opakovane použiteľný na účel, na ktorý bol pôvodne určený na zhodnotenie alebo zneškodnenie
22. **Odpadové oleje** sú všetky minerálne mazacie oleje alebo priemyselné oleje, ktoré sa stali nepoužiteľnými na účel, na ktorý boli pôvodne určené, a to najmä požiť mazacie oleje spaľovacích motorov, prevodové oleje, minerálne mazacie oleje, oleje pre turbíny a hydraulické oleje
23. **Opotrebované pneumatiky** sú pneumatiky, ktoré sú odpadom
24. **Elektronický šrot** sú odpady z výrobkov spotrebnej elektroniky
25. **Staré vozidlo** je motorové vozidlo kategórie M1 a N1, ktoré jeho držiteľ chce nechať vyradiť z evidencie vozidiel alebo má byť vyradené z evidencie vozidiel podľa osobitných prepisov. Starým vozidlom je aj motorové vozidlo kategórie M1 a N1, ktorého držiteľ nie je známy, ak je odstavené dlhšie ako 30 dní na ceste alebo verejnom priestranstve alebo na inom mieste, ak je jeho odstránenie potrebné z hľadiska ochrany životného prostredia alebo zachovania estetického vzhľadu obce.
26. **Viacvrstvové kombinované materiály** sú materiály tvorené minimálne dvoma kompaktne spojenými vrstvami, ktoré sú určené na manipuláciu a prepravu tovaru
27. **Množstvový zber** je zber komunálnych odpadov a drobných stavebných odpadov, pri ktorom ich pôvodca platí poplatok ustanovený podľa osobitného zákona vo výške, ktorá je priamo úmerná množstvu týchto odpadov vyprodukovaných pôvodcom za daný čas. Ak obec zavedie na svojom území alebo jeho časti množstvový zber pre všetkých pôvodcov komunálnych odpadov alebo pre niektoré kategórie pôvodcov komunálnych odpadov, je povinná umožniť pôvodcom komunálnych odpadov, ktorých sa tento zber týka,
	1. individuálne určenie intervalu odvozu komunálnych odpadov z miesta určeného obcou, pričom pri iných ako biologicky rozložiteľných komunálnych odpadoch môže byť tento interval aj dlhší ako 14 dní, alebo
	2. výber veľkosti zbernej nádoby aspoň z troch možností, ktoré ustanoví obec vo všeobecne záväznom nariadení, ak ide o pôvodcov komunálnych odpadov, ktorí sú spoluvlastníkmi nehnuteľnosti, alebo ak ide o bytový dom, výber veľkosti zbernej nádoby je možný len po dohode všetkých pôvodcov, ak sa tí nedohodnú, rozhodne obec.

Obec, na ktorej území **nie je** zavedený množstvový zber, je na základe žiadosti **povinná** zaviesť množstvový zber u takej právnickej osoby alebo podnikateľa, ktorý preukáže, že

* množstvo ním vyprodukovaných komunálnych odpadov je presne merateľné,
* komunálne odpady a drobné stavebné odpady sú až do ich odvozu vhodne zabezpečené pred stratou, odcudzením alebo iným nežiaducim únikom.

2) Podľa osobitného predpisu (zákon o miestnych poplatkoch)

platiteľom poplatku je vlastník, správca alebo nájomca nehnuteľnosti, bytu alebo nebytového priestoru v spoluvlastníctve viacerých vlastníkov, je platiteľom zástupca alebo správca, určený vlastníkmi. Ak si vlastníci neurčia zástupcu, alebo správcu určí platiteľa obec. Ak je vlastníkom štát alebo obec je platiteľom správca.

3) Pojmy zavedené týmto všeobecne záväzným nariadením:

1. **Oprávnenou osobou** je fyzická osoba oprávnená na podnikanie alebo právnická osoba, ktorá na základe zmluvy uzatvorenej s obcou realizuje na území obce zber, prepravu, zhodnocovanie a zneškodňovanie komunálneho odpadu alebo drobného stavebného odpadu alebo niektorú z týchto činností
2. **Objemný odpad** (k.č. 20 03 07) je komunálny odpad alebo drobný stavebný odpad, ktorý nie je pre jeho veľký rozmer možné uložiť do štandardnej zbernej nádoby, alebo jeho množstvo presahuje objem, ktorý je možné vyviesť štandardnou zbernou nádobou v rámci pravidelného zberu
3. **Uličné smeti** sú komunálny odpad, alebo drobný stavebný odpad, ktoré zahřňajú odpad z čistenia ulíc (k.č. 20 03 03) a zmesový komunálny odpad (k.č. 20 03 01), ktorý vzniká pri pobyte na verejných a otvorených priestranstvách
4. **Správca nehnuteľnosti pre**:
	1. Rodinný dom je vlastník rodinného domu, alebo správca na základe zmluvy s vlastníkom, alebo na základe iného právneho úkonu
	2. Bytový dom, alebo rodinný dom s nájomnými bytmi je vlastník alebo správca nehnuteľnosti
	3. Bytový dom vo vlastníctve fyzických a právnických osôb je spoločenstvo vlastníkov bytov a nebytových priestorov alebo správca
	4. Bytový dom v spoluvlastníctve viacerých vlastníkov je správca, alebo spoločenstvo určené na základe zmluvy, alebo iného právneho úkonu
	5. Ostatné budovy na bývanie je vlastník, správca na základe zmluvy s vlastníkom o výkone správy, alebo na základe iného právneho úkonu
	6. Priestor v bytovej budove slúžiaci na podnikateľské účely, alebo iné ako podnikateľské účely je vlastník, nájomca alebo správca nehnuteľnosti, bytu alebo nebytového priestoru na základe zmluvy s vlastníkom, alebo na základe iného právneho úkonu
	7. Nebytovú budovu je vlastník, nájomca alebo správca na základe zmluvy s vlastníkom alebo na základe iného právneho úkonu
	8. Inžiniersku stavbu je vlastník, nájomca alebo správca na základe zmluvy s vlastníkom, alebo na základe iného právneho úkonu
	9. Nehnuteľnosť slúžiacu na individuálnu rekreáciu (napr. záhradkárska chatka) je vlastník, nájomca alebo správca na základe zmluvy s vlastníkom, alebo na základe iného právneho úkonu

**IV**

**Spoločné ustanovenia**

1. Pôvodca odpadu, ktorý je právnickou osobou alebo fyzickou osobou-podnikateľom a produkuje ročne viac než jednu tonu nebezpečných odpadov alebo 10 ton ostatných odpadov, vypracúva vlastný program. Povinnosť pôvodcu odpadu vypracovať program plní pre komunálne odpady, ako aj pre odpady z bežných udržiavacích prác zabezpečovaných fyzickou osobou v rozsahu do jedného m3 ročne od jednej fyzickej osoby (drobné stavebné odpady) obec, na ktorej území tieto odpady vznikajú. Povinnosť pôvodcu odpadu vypracovať program plní pre odpady vznikajúce pri servisných prácach, čistiacich prácach alebo udržiavacích prácach vykonávaných v sídle alebo mieste podnikania, organizačnej zložkealebo inom mieste pôsobenia právnickej osoby alebo fyzickej osoby-podnikateľa právnická osoba alebo fyzická osoba-podnikateľ, pre ktorú sa tieto práce vykonávajú. Pôvodcovia odpadov, ktorí vypracúvajú program podľa zákona 223/2001 o odpadoch, sa môžu dohodnúť navzájom alebo spolu s obcou na vypracovaní spoločného programu.
2. Povinnosť pôvodcu odpadu vypracovať program odpadového hospodárstva plné pre komunálne odpady ako aj pre odpady z bežných udržiavacích prác zabezpečovaných fyzickou osobou (drobné stavebné odpady) obec , na ktorej území tieto odpady vznikajú. Pôvodcovia odpadov, ktoré vypracúvajú program podľa zákona 223/2001 o odpadoch, sa môžu dohodnúť navzájom alebo spolu s obcou na vypracovaní spoločného programu.
3. Systém zberu odpadov v rozsahu ustanovenom týmto VZN je záväzný na celom katastrálnom území obce.
4. Iné nakladanie s komunálnymi odpadmi a drobnými stavebnými odpadmi (najmä premiestňovanie nádob z určených stanovíšť, ich používanie na iný účel, poškodzovanie, preťažovanie alebo prepĺňanie, svojvoľné vytváranie skládok, vyberanie alebo odnášanie zložiek odpadu zo zberných nádob) sa prísne zakazuje. Zákaz sa nevzťahuje na:
	1. ohlásené akcie triedeného zberu (zber papiera a pod.) organizované po dohode s organizáciou poverenou zberom odpadu
	2. zhodnocovanie vytriedených zložiek komunálnych odpadov fyzickými a právnickými osobami, napr. ich odovzdávaním do zberní, ak tieto zložky nepochádzajú zo zberných nádob, ktoré sú súčasťou obecného systému zberu komunálnych odpadov
5. Obec vo veciach štátnej správy odpadového hospodárstva:
	1. prejednáva priestupky v odpadovom hospodárstve a ukladá pokuty za priestupky podľa paragrafu 80 ods. 3 zákona o odpadoch
	2. poskytuje držiteľovi odpadu informácie o umiestnení a činnosti zariadení na nakladanie s odpadmi na území obce

**V**

**Prevencia vzniku odpadov**

1. Obec v rámci odpadového hospodárstva prechádza vzniku odpadov a obmedzuje ich tvorbu najmä:
	1. Vydávaním záväzných stanovísk podľa osobitného predpisu k investičnej činnosti v obci, k využitiu miestnych zdrojov, k začatiu podnikateľskej činnosti právnických a fyzických osôb, podmieňovaných kladným stanoviskom
		1. U výrobcov preukázaním používania technológií šetriacich prírodné zdroje a znižujúcich vznik a škodlivosť komunálnych odpadov a drobných stavebných odpadov
		2. U predajcov preukázaním vykonania opatrení pre zníženie vzniku komunálnych odpadov z výrobkov a obalov, distribuovaných v rámci jeho obchodnej činnosti
	2. Kontrolou vykonania opatrení podľa písmena a) tohto ustanovenia v prevádzkach podnikateľských subjektov pôsobiacich na území obce. Preukázanie vykonania predmetných opatrení je dôvodom pre zníženie poplatku za zber, prepravu a zneškodňovanie komunálneho odpadu a drobného stavebného odpadu v rozsahu stanovenom v nariadení o miestnom poplatku za zber, prepravu a zneškodňovanie komunálnych odpadov a drobných stavebných odpadov
	3. Zriadením centra pre opätovné použitie, ktoré je strediskom pre zber výrobkov a materiálov odovzdaných fyzickými a právnickými osobami za účelom ich opravy, opätovného použitia
	4. Uplatňovaním zníženia miestneho poplatku za zber, prepravu a zneškodňovanie komunálnych odpadov a drobných stavebných odpadov v rozsahu uvedenom v nariadení o miestnom poplatku za zber, prepravu a zneškodňovanie komunálnych odpadov
		1. Platiteľovi poplatku, ktorý sa preukáže potvrdením „Centra pre opätovné používanie“ o odovzdaní výrobkov podľa písmena c) tohto ustanovenia
		2. Platiteľovi poplatku, ktorý preukáže, že separuje a kompostuje bioodpad, užívateľom bytov a bytových domoch podľa zapojených vchodov do spoločného separovania a kompostovania bioodpadu, pokiaľ sú pre to vytvorené podmienky
	5. Realizáciou osvety o znižovaní vzniku odpadov minimálne 1 x ročne vydaním a distribúciou informačných materiálov právnickým a fyzickým osobám na území obce

**VI**

**Práva pôvodcu odpadu**

1. Pôvodca odpadu má právo na:
	1. Poskytnutie kontajnerov a zberných nádob v množstve a druhu zodpovedajúcom systému zberu
	2. Zber a pravidelný odvoz využiteľných zložiek podľa podmienok uvedených v tomto nariadení a harmonogramu triedeného zberu
	3. Zber a odvoz objemového odpadu, drobných stavebných odpadov s domácností s obsahom škodlivín v intervaloch podľa tohto nariadenia a harmonogramu triedeného odpadu
	4. Zber a odvoz oddelene vytvorených odpadov z domácností a obsahom škodlivín do kontajnerov, zberných nádob a miest určených na zhromažďovanie podľa tohto nariadenia
	5. Zber, pravidelný odvoz a zneškodňovanie, alebo energetické zhodnotenie zmesového komunálneho odpadu
	6. Označenie, údržbu kontajnera a zbernej nádoby
	7. Náhradné plnenie oprávnenou osobou v prípade nedodržania jej povinností
	8. Informácie o systéme a rozsahu triedeného zberu, harmonograme odvozu zložiek komunálneho odpadu a drobného stavebného odpadu, zberných miestach a zozname oprávnených osôb, efektívnosti a úrovne triedenia jednotlivých zložiek komunálnych odpadov; vrátane informácie o príjmoch z predaja vytriedených zložiek komunálnych odpadov a spôsobe ich zhodnotenia resp. zneškodnenia podľa podmienok tohto nariadenia
2. Pôvodca a držiteľ odpadu ako platiteľ poplatku má právo na znížený poplatok za zber, prepravu a zneškodnenie komunálneho odpadu v rozsahu stanovenom v nariadení o miestnych poplatkoch, ak preukáže na základe vydaného potvrdenia odovzdanie vytriedených zložiek odpadov oprávneným výkupcom, alebo zberniam druhotných surovín, alebo stredisku triedeného zberu
3. Preukázanie zapojenia sa do systému triedeného zberu odpadov v obci na základe uskutočnenej registrácie je dôvodom pre zníženie poplatku za zber, prepravu a zneškodňovanie komunálneho odpadu a drobného stavebného odpadu v rozsahu stanovenom v nariadení o miestnych poplatkoch
4. V prípade, ak sa u pôvodcu a držiteľa odpadu ako platiteľa poplatku zistí znížená produkcia odpadov, pričom však nebude registrovaný v systéme triedeného zberu v obci alebo nepreukáže odovzdanie vyprodukovaných odpadov výkupcom, zberniam druhotných surovín, alebo stredisku triedeného zberu, nie je možné zníženie poplatku uplatniť

**VII**

**Povinnosti pôvodcu odpadu a držiteľa stavebného odpadu**

1. Pôvodca komunálneho odpadu je povinný:
	1. Zapojiť sa do systému zberu zmesového komunálneho odpadu a drobného stavebného odpadu na území obce podľa tohto nariadenia
	2. Triediť a zhromažďovať komunálny odpad na jednotlivé zložky ukladaním do vyhradených kontajnerov, zberných nádob, vriec prípadne miest na to určených, podľa systému triedeného zberu na území obce a podmienok tohto nariadenia
	3. Užívať alebo prenajať od obce alebo oprávnenej osoby potrebný počet zberných nádob a kontajnerov zodpovedajúcich systému zberu a harmonogramu zberu odpadov obce, prispôsobených predpokladanému množstvu odpadov
	4. zriadiť vyhradené miesto pre zberné nádoby tak, aby bolo ľahko prístupné a aby nedošlo k narušeniu životných podmienok a životného prostredia obce
	5. počas vývozu sprístupniť nádobu do 5 m od verejnej komunikácie, nádoba nesmie byť za bránou, vo dvore a inými prekážkami
	6. ponechať zberné nádoby na chodníkoch a komunikáciách len na dobu nevyhnutne potrebnú pred vyprázdnením, ak tieto nie sú určené ako vyhradené miesta a po vyprázdnení odpadu zabezpečiť ich uloženie na pôvodné miesto
	7. v zimnom období odstrániť závadu spôsobenú zamrznutím obsahom nádoby
	8. ak nastanú okolnosti, ktoré znemožňujú alebo sťažujú prístup k zbernému miestu, postarať sa o náhradné umiestnenie
	9. zabezpečiť dezinfekciu zberných nádob, podľa potreby minimálne dva razy ročne
	10. dbať na to, aby nedochádzalo k preplňovaniu zberných nádob
	11. zabezpečiť označenie zbernej nádoby podľa čísla domu
	12. Prednostne vylúčiť zo zmesového komunálneho odpadu odpad z domácností s obsahom škodlivín a nakladať s ním v súlade s týmto nariadením
	13. Požiadať o odvoz a zneškodnenie objemového odpadu u oprávnenej osoby, pokiaľ ide o odvoz mimo harmonogramu triedeného zberu
	14. Požiadať oprávnenú osobu o odvoz a zhodnotenie, ak to nie je možné tak zneškodnenie drobného stavebného odpadu mimo harmonogramu jeho zberu
	15. Zmesový komunálny odpad ako zvyšok po vytriedení zložiek komunálneho odpadu vkladať do kontajnerov a zberných nádob na to určených tak, aby sa dali uzavrieť
	16. Zosúladiť činnosť, pri ktorej vznikajú jednotlivé zložky komunálneho odpadu s Programom odpadového hospodárstva obce a harmonogramom triedeného zberu
	17. Vypracovať a dodržiavať Program odpadového hospodárstva, ktorý je v súlade s Programom odpadového hospodárstva obce, ak produkuje ročne viac ako 1 tonu nebezpečného odpadu, a viac ako 10 ton ostatných odpadov
	18. Neznečisťovať stanovište kontajnerov a zberných nádob a ich okolie
	19. Neukladať do zberných nádob, kontajnerov, alebo vriec na komunálny odpad - rádioaktívny, výbušný, žieravý a infekčný odpad, látky pre ktoré existuje zber alebo výkup napr. odpadové motorové oleje, olovené akumulátory, lieky, horúci popol, uhynuté zvieratá, fekálie, odpad zo žúmp a iný odpad, ktorý by svojím zložením ohrozil zdravie obyvateľov a zamestnancov oprávnenej osoby.
	20. V zástavbe rodinných domov, chatových a záhradkárskych osadách zabezpečiť kompostovací zásobník
	21. Neukladať do zberných nádob, kontajnerov, vriec na zmesový komunálny odpad bioodpad (s výnimkou bioodpadu živočíšneho pôvodu) v zástavbe rodinných domov a chatových záhradkárskych osadách a v prípade vytvorenia podmienok pre triedený zber a kompostovanie bioodpadu aj v zástavbe bytových domov
	22. Nepoškodzovať zbernú nádobu, kontajner, ich označenie a ponechať ich na stanovisku, chrániť ich pred stratou, odcudzenie alebo poškodenie zverenej nádoby bezodkladne ohlásiť príslušnej oprávnenej osobe
	23. V prípade poškodenia prenajatej zbernej nádoby, kontajnera zavinením pôvodcu, alebo držiteľa uhradiť náklady na opravu
	24. Nespaľovať ani inak neznehodnocovať odpad a jeho zložky v zbernej nádobe, v kontajneri, v domácnosti, záhrade alebo iných nehnuteľnostiach s výnimkou drevených odpadov s priemerom prevyšujúcim 8 cm a na verejných priestranstvách
	25. Správať sa tak, aby svojím konaním neznemožnil vykonanie pravidelného odvozu odpadu, alebo nespôsobil narušenie systému zberu
	26. Ohlásiť obci skutočnosť najneskôr do 1 mesiaca od jej vzniku, zakladajúcu vznik, zmenu, zánik nároku na zapojenie do systému zberu. **Fyzické a právnické osoby podnikajúce na území obce sú povinné nahlásiť obecnému úradu počet zamestnancov pre výpočet výšky poplatku za likvidáciu odpadu.** Táto povinnosť platí najneskôr do 15. januára príslušného roku. Za nesplnenie tejto povinnosti obec uloží pokutu do výšky 170 EUR.
	27. Umožniť prístup kontrolným orgánom obce na stanovište kontajnerov zberných nádob a bezplatne poskytnúť obci pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi
	28. Ako výrobca uplatňovať technológie šetriace prírodné zdroje , znižujúce vznik a škodlivosť odpadov
	29. Ako predajca uskutočňovať opatrenia pre zníženie vzniku odpadov z výrobkov a obalov distribuovaných v rámci jeho obchodnej činnosti
	30. Ako organizátor, aj jednorázových podujatí a činnosti pre verejnosť na verejných priestranstvách
		1. Uskutočňovať opatrenia pre zníženie tvorby odpadov vznikajúcich jemu a zákazníkom/návštevníkom z výrobkov a obalov v rámci tejto činnosti
		2. Prednostne zabezpečiť zberné nádoby alebo vrecia na triedený zber komunálneho odpadu a odvoz za účelom materiálového zhodnotenia
		3. Pre zmesový komunálny odpad ako zvyšok po vytriedení zložiek komunálneho odpadu zabezpečiť zberné nádoby, alebo vrecia a ich odvoz za účelom zneškodnenia
	31. Platiť obci miestny poplatok za zber, prepravu a zneškodňovanie zmesových komunálnych odpadov a drobných stavebných odpadov podľa množstva vyprodukovaného odpadu
	32. Ako držiteľ starého vozidla zabezpečiť odovzdanie starého vozidla na spracovanie držiteľovi autorizácie na zber a spracovanie starých vozidiel alebo odovzdanie starého hromadnému výrobcovi alebo hromadnému dovozcovi
	33. V stravovacích prevádzkach trvalých i jednorázových za účelom znižovania vzniku odpadov, uprednostňovať opakované používané riady a príbory
	34. Ako užívateľ stravovacích trvalých i jednorázových prevádzok zabezpečiť čistotu a poriadok do vzdialenosti 3 m od týchto zariadení a to najmä umiestnením dostatočného počtu košov, vriec na triedený zber zložiek komunálneho odpadu a zmesového komunálneho odpadu pre svojich zákazníkov; podľa charakteru poskytovanej služby a zabezpečiť odvoz a zneškodnenie týchto odpadov
2. Pôvodca a držiteľ stavebných odpadov a odpadov z demolácií je povinný ich triediť podľa druhu (paragraf 19, ods. 1 písm a) a c) zákona o odpadoch), ak ich celkové množstvo z uskutočňovania stavebných a demolačných prác na jednej stavbe, alebo súbore stavieb, ktoré spolu bezprostredne súvisia, presiahne súhrnné množstvo 200 ton za rok a zabezpečiť ich materiálové zhodnotenie
3. Povinnosť podľa ods. 2) neplatí, v dostupnosti 50 km po komunikáciách od miesta uskutočňovania stavebných a demolačných prác nie je prevádzkované zariadenie na materiálové zhodnotenie stavebných odpadov alebo odpadov z demolácií
4. Zakazuje sa:
	1. uložiť alebo ponechať odpad na inom mieste ako na mieste na to určenom v súlade s týmto nariadením a zákonom o odpadoch
	2. zneškodniť odpad alebo zhodnotiť odpad inak ako v súlade s týmto nariadením a zákonom o odpadoch
	3. zneškodniť odpad vypúšťaním a vhadzovaním do vodného recipienta
	4. zneškodňovať biologicky rozložiteľný odpad zo záhrad a z parkov vrátane odpadu z cintorínov a z ďalšej zelene na pozemkoch právnických osôb, fyzických osôb a občianskych združení, ak sú súčasťou komunálneho odpadu.

**VIII.**

**Povinnosti vlastníka, správcu alebo nájomcu nehnuteľností**

1. Správca nehnuteľností je povinný požiadať obec o zabezpečenie dostatočného množstva kontajnerov a zberných nádob na vytriedené zložky zodpovedajúce systému zberu, alebo ich prenájmom u oprávnenej osoby
2. Ak vlastník, správca alebo nájomca nehnuteľností zistí, že na jeho nehnuteľnosti bol umiestnený odpad v rozpore so zákonom o odpadoch a týmto VZN, je povinný to oznámiť bezodkladne miestne príslušnému Obvodnému úradu životného prostredia a obecnému úradu, v ktorých územnom obvode sa nehnuteľnosť nachádza.
3. Podľa zákona o odpadoch Obvodný úrad životného prostredia na základe oznámenia podľa odseku 2, z vlastného podnetu alebo z podnetu iného orgánu štátnej správy alebo obce začne konanie o zistenie osoby zodpovednej za umiestnenie odpadu na nehnuteľnosti v rozpore s týmto zákonom; takto zistená osoba je povinná zabezpečiť zhodnotenie odpadu alebo zneškodnenie odpadu na vlastné náklady. Ak ide o komunálne odpady alebo drobné stavebné odpady, zistená osoba je povinná na vlastné náklady zabezpečiť ich zhodnotenie alebo zneškodnenie osobou, ktorá má na túto činnosť uzatvorenú zmluvu s obcou podľa § 39 ods. 7 zákona o odpadoch, alebo obcou, ak túto činnosť obec zabezpečuje sama.
4. Ak sa nezistí osoba zodpovedná za umiestnenie odpadu na nehnuteľnosti v rozpore s týmto VZN, obvodný úrad životného prostredia začne konanie na zistenie, či vlastník, správca alebo nájomca tejto nehnuteľnosti:
	1. urobil všetky opatrenia na ochranu svojej nehnuteľnosti
	2. splnil povinnosti podľa rozhodnutia súdu
	3. mal z tohto uloženia odpadu majetkový alebo iný prospech
5. Ak sa podľa odseku 7 nezistí osoba zodpovedná za umiestnenie odpadu na nehnuteľnosti v rozpore s týmto zákonom alebo sa v konaní podľa odseku 8 nepreukáže niektorá zo skutočností uvedená v odseku 8 písm. a) až c), zabezpečí zhodnotenie odpadu alebo zneškodnenie odpadu na vlastné náklady príslušný obvodný úrad životného prostredia; ak ide o komunálne odpady alebo drobné stavebné odpady, zhodnotenie alebo zneškodnenie na vlastné náklady zabezpečí obec, na ktorej území boli tieto odpady umiestnené v rozpore s týmto zákonom.

**IX**

**Práva a povinnosti obce**

1. Obec je povinná:
	1. vypracovať a dodržiavať schválený Program odpadového hospodárstva; zverejniť návrh Programu odpadového hospodárstva obce v mieste obvyklým do 30 dní a umožniť verejnosti v tejto lehote pripomienkovanie; prihliadať na pripomienky verejnosti pri dopracovaní záverečnej verzie návrhu Programu odpadového hospodárstva a zabezpečiť verejné prerokovanie tohto návrhu pred jeho schválením v obecnom zastupiteľstve
	2. podrobne informovať občanov o spôsobe zapojenia sa do zberu odpadov v obci, rozsahu triedenia a harmonogramoch vývozu do každej domácnosti v obci a každej povinnej osobe
	3. jedenkrát ročne vyhodnotiť efektívnosť a úroveň triedenia jednotlivých zložiek komunálnych odpadov, vrátane informácie o príjmoch z predaja vytriedených zložiek komunálnych odpadov a spôsobe ich zhodnotenie resp. zneškodnenia
	4. uložiť oprávnenej osobe povinnosť zriadiť zariadenie na zhodnocovanie biologických odpadov, ktorého ročná produkcia neprevyšuje 10 ton
	5. zriadiť stredisko triedeného zberu (zberný dvor), v ktorom sa vytriedené zložky komunálneho odpadu zhromažďujú a pripravujú pre účely zhodnocovania
	6. vytvoriť podmienky v stredisku triedeného zberu pre bezplatný odber vytriedených zložiek komunálnych odpadov a drobných stavebných odpadov
	7. zabezpečiť zberné nádoby, kontajnery, vrecia zodpovedajúce systému zmesového zberu a triedeného zberu zložiek komunálnych odpadov a drobných stavebných odpadov prinesených fyzickými a právnickými osobami podľa systému triedeného zberu obce, vrátane vytvorenia možnosti umiestnenia vytriedených druhov stavebného odpadu pre pôvodcov a držiteľov stavebného odpadu
	8. zabezpečiť zberné nádoby, kontajnery, vrecia zodpovedajúce systému zmesového zberu a triedeného zberu zložiek komunálnych odpadov a drobných stavebných odpadov
	9. zabezpečiť tlač a distribúciu dostatočného množstva žetónov pre rodinné domy a zber zmesového TKO
	10. zabezpečiť tlač a distribúciu harmonogramu zberu s uvedením informácií o termínoch zberu vriec, kontajnerov, nádob s vytriedenými zložkami komunálnych odpadov (do konca januára príslušného roka)
	11. zabezpečiť minimálne dvakrát ročne zber a prepravu objemného odpadu na účely ich zhodnotenia alebo zneškodnenia, vrátane územia záhradkárskej osady
	12. zabezpečiť minimálne dvakrát ročne zber a prepravu drobných stavebných odpadov na účely zhodnotenia alebo zneškodnenia, vrátane územia záhradkárskej osady
	13. zabezpečiť minimálne dvakrát ročne zber a prepravu oddelene vytriedených odpadov z domácností s obsahom škodlivín na účely zhodnotenia alebo zneškodnenia, vrátane územia záhradkárskej osady
	14. podať návrh na uzatvorenie zmluvy s Recyklačným fondom za účelom poskytnutia prostriedkov fondu podľa ustanovení osobitných predpisov
	15. na základe žiadosti zaviesť množstvový zber u takej právnickej osoby, ktorá preukáže, že:
		1. množstvo ňou vyprodukovaných komunálnych odpadov a drobných stavebných odpadov je presne merateľné
		2. komunálne odpady a drobné stavebné odpady sú až do ich odvozu vhodne zabezpečené pred stratou, odcudzením alebo ich nežiaducim účinkom
	16. ak držiteľ starého vozidla nesplnil povinnosť zabezpečiť na vlastné náklady jeho odstránenie z miesta na ktorom poškodzuje alebo ohrozuje životné prostredie alebo narušuje estetický vzhľad obce, alebo ak nie je známy, je povinnosťou obce odovzdať vozidlo na určené parkovisko orgánu štátnej správy podľa podmienok osobitného predpisu
2. Obec schvaľuje:
	1. miestne poplatky za zber, prepravu a zneškodňovanie komunálnych odpadov, ktoré vznikli na území obce
	2. systém zberu komunálneho odpadu a drobného stavebného odpadu alebo ich zložiek a miesta pre ukladanie, úpravu, zhromažďovanie a zneškodnenie týchto odpadov
	3. ďalšie koncepčné materiály obce, týkajúce sa odpadového hospodárstva obce
3. Obec je oprávnená:
	1. prejednať niektoré priestupky v odpadovom hospodárstve
	2. vydávať vyjadrenia v stavebnom konaní k zamýšľanému spôsobu nakladania s odpadmi zo stavebnej činnosti, s výnimkou drobného stavebného odpadu
	3. byť účastníkom konania o udelenie súhlasu podľa osobitného predpisu (paragraf 7 ods. 1 písm. a)
	4. v rámci plnenia povinností podľa osobitného predpisu (paragraf 19 ods. 1 písm g) požadovať od pôvodcu a držiteľa drobného stavebného odpadu na území obce potrebné informácie
	5. vyjadrovať sa k návrhom programu odpadového hospodárstva pôvodcu odpadu na území obce
	6. vydávať súhlas právnickým a fyzickým osobám oprávneným na podnikanie s komunálnym odpadom alebo drobným stavebným odpadom vznikajúcim na území obce
	7. viesť evidenciu oprávnených osôb podľa tohto nariadenia, aktuálnu informáciu zverejňovať najmenej jedenkrát ročne letákmi pre domácnosti na úradnej tabuly
	8. uzatvárať zmluvy s oprávnenými osobami na nakladanie s odpadmi
	9. rozhodnúť o úprave počtu alebo objemu zberných nádob v prípadoch, ak pôvodca neprispôsobí počet a objem zberových nádob množstvu ním vyprodukovaného odpadu

**X**

**Práva a povinnosti oprávnených osôb**

1. Oprávnená osoba je povinná:
	1. nakladať s komunálnym odpadom, jeho zložkami a drobnými stavebnými odpadmi v súlade s osobitným prepisom (zákon o odpadoch)
	2. disponovať príslušnými oprávneniami na vykonávanie činností vyplývajúcich z osobitných predpisov a zmluvy uzatvorenej s obcou
	3. zabezpečovať prednostne materiálové zhodnocovanie odpadov, ak to nie je preukázateľne možné, až následne energeticky zhodnocovať, alebo zneškodňovať komunálne odpady skladovaním, alebo ich postúpiť na zneškodnenie oprávneným subjektom
	4. vypracovať a dodržiavať harmonogram zberu komunálnych odpadov v obci v súlade s programom odpadového hospodárstva obce a predložiť ho na schválenie obecnému zastupiteľstvu jedenkrát ročne
	5. aktualizovať harmonogram priebežne podľa potreby na základe požiadaviek pôvodcu odpadu
	6. vypracovať každý polrok informatívnu správu o plnení úloh na úseku odpadového hospodárstva obce vrátane jej finančnej časti o získaných a vynaložených finančných prostriedkoch a túto správu predložiť obecnému zastupiteľstvu
	7. zabezpečiť dostatok zberných nádob na zmesové komunálne odpady a drobné stavebné odpady a ich zložky
	8. zabezpečiť odvoz a zhodnotenie ak to nie je možné a účelné tak zneškodnenie drobného stavebného odpadu na požiadanie pôvodcu, objem a počet nádob prispôsobiť množstvu tohto odpadu
	9. nádoby, kontajnery, vrecia na triedený zber zložiek komunálneho odpadu označiť farebne podľa zložiek, s písomnou informáciou o zložkách komunálneho odpadu zbieraných do predmetných nádob
	10. informovať pôvodcu pri poškodení nádoby, aby si zabezpečil jej výmenu resp. opravu
	11. dať si písomne potvrdiť prevzatie, opravu, výmenu zbernej nádoby
	12. vykonávať podľa potreby dezinfekciu zberných nádob na komunálny odpad najmä v letnom období najmenej však dvakrát ročne
	13. stanovište na nádoby a kontajnery umiestňovať tak, aby neprekážali premávke alebo chodcom a tieto pri zbere nepremiestňovať
	14. okamžite odstrániť znečistenie stanovišťa alebo komunikácie, ak k nemu došlo pri zbere komunálnych odpadov a drobného stavebného odpadu
	15. zabezpečiť pravidelnosť vývozu komunálnych odpadov tak, aby nedochádzalo k preplňovaniu zberných nádob alebo znečisťovaniu stanovišťa
	16. evidovať a uchovávať dokumentáciu o počte, umiestnení a druhoch zberných nádob vrátane ich rozlíšenia podľa zbieraných zložiek komunálnych odpadov
	17. informovať verejnosť o cykloch a harmonograme zberu komunálnych odpadov
	18. zabezpečiť informovanie verejnosti o potrebe a spôsoboch obmedzenia vzniku odpadov, triedeného zberu zložiek komunálnych odpadov
	19. zverejňovať druhy zbieraných odpadov a podmienky ich zberu, na miestach, kde sa vykonáva dotrieďovanie, zhromaždenie alebo úprava zložiek komunálnych odpadov
	20. zriadiť zaradenie na zhodnocovanie biologicky rozložiteľných odpadov a vytvoriť systém zberu biologických odpadov od právnických a fyzických osôb za účelom ich zhodnotenia
	21. odoberať žetóny zo zberných nádob na zmesové komunálne odpady z rodinných domov a odovzdávať ich obci. Priamo pri zbere sú pracovníci oprávnenej osoby povinní prekontrolovať, či je žetón kompletne vyplnený a či je na žetóne vyplnené príslušné číslo domu
2. Zberné nádoby sú vo vlastníctve obce alebo oprávnených osôb, ktoré majú s obcou uzatvorenú zmluvu na zber a prepravu komunálnych odpadov, prípadne vo vlastníctve platiteľa poplatku za zber, prepravu a zneškodňovanie komunálnych odpadov

**XI**

**Ďalšie povinnosti pri nakladaní s odpadmi**

1. Pri nakladaní s **drobným stavebným odpadom a jeho zložkami** sú pôvodcovia povinní odpad zhromažďovať bezpečným spôsobom mimo verejného priestranstva, alebo na verejnom priestranstve výlučne na základe súhlasu obce s využívaním verejného priestranstva. Pri užívaní verejného priestranstva nesmie dôjsť k poškodeniu životného prostredia, nadmernému znečisteniu okolia a k ohrozeniu bezpečnosti a zdravia ľudí.
2. Iné nakladanie s drobným stavebným odpadom je neprípustné, najmä jeho vhadzovanie do zberných nádob určených pre iných pôvodcov.
3. Každý pôvodca odpadu je povinný triediť **odpad zo záhrad a parkov (vrátane odpadu z cintorína)** oddelene od iných druhov odpadov, zložiek komunálnych odpadov a zabezpečiť jeho skompostovanie, alebo iné materiálové zhodnotenie vo vlastných alebo užívaných priestoroch a objektoch alebo prostredníctvom oprávnenej osoby.
4. Je zakázané ukladať bioodpad zo záhrad a parkov do zberných nádob na zmesový komunálny odpad alebo ho ukladať na iné miesta, než určené alebo ho spaľovať. Pôvodca je povinný zabezpečiť podrvenie konárov pred uložením na určené miesto s využitím služieb poskytovaných oprávnenou osobou podľa paragrafu X tohto nariadenia.
5. V zastavanom území obce je dovolené spaľovať vo vlastných alebo užívaných priestoroch a objektoch len drvený odpad z ošetrených drevín a kríkov. Spaľovať na voľnom priestranstve bioodpad zo záhrad a z parkov, vrátane odpadu z cintorínom, drevo, trávu, listy, burinu, mokrú drevenú hmotu je neprípustné.
6. Pre každého pôvodcu v záhradkárskej osade platia povinnosti upravené ustanoveniami VI tohto nariadenia.
7. Pre nakladanie s inými odpadmi zo záhrad, ako sú bioodpady, sa primerane použijú ustanovenia VII – X tohto nariadenia.
8. Do nádob na **uličné smeti** je zakázané ukladať iný odpad ako zmesový komunálny odpad, ktorý vzniká pri pobyte na verejnom priestranstve alebo otvorenom priestranstve, najmä zmesový komunálny odpad z domácností, akékoľvek odpady z podnikateľskej činnosti, odpady z trhoviska atď.
9. nakladanie s uličným smetím a odpadmi z čistenia kanalizácie zabezpečuje oprávnená osoba.
10. Prevádzkovateľ **septiku** je povinný:
	1. vybudovať a prevádzkovať septik tak, aby nedochádzalo k žiadnym únikom skladovaných odpadov do okolia a k ohrozeniu alebo poškodzovaniu zdravia obyvateľov alebo životného prostredia a musia byť vybudované v súlade s osobitnými predpismi (zákon č. 223/2001 Z.z. o odpadoch a zákon č. 50/1976 Zb. o územnom plánovaní a stavebnom poriadku v znení neskorších predpisov)
	2. s prihliadnutím na objem septiku zabezpečovať jeho vyprázdňovanie a zneškodnenie resp. zhodnocovanie odpadu v dostatočných časových intervaloch tak, aby nedošlo k úniku do okolia, minimálne však dvakrát ročne
	3. zabezpečiť prepravu, zhodnotenie alebo zneškodnenie odpadov zo septiku iba prostredníctvo oprávnenej osoby, pričom miestom zneškodnenia odpadu sa určuje čistička odpadových vôd v obci
	4. uchovávať doklady potvrdzujúce, že s odpadmi zo septiku boli vyvezené v súlade s týmto nariadením na miesto na to určené, po dobu troch rokov od dátumu prepravy
	5. predložiť na požiadanie kontrolnému orgánu doklad o preprave a zhodnotení resp. zneškodnení odpadov zo septiku
11. V zastavanom území obce je zakázané **odpad zo septikov** priamo aplikovať na pôdu bez predchádzajúcej úpravy podľa osobitných predpisov a ustanovenej nasledujúcim odsekom tohto nariadenia. Prevádzkovateľ septiku je povinný tento zámer oznámiť pred jeho uskutočnením obecnému úradu.
12. Na pôdu možno odpad zo septikov aplikovať len na základe súhlasu obce za podmienky ich predchádzajúcej úpravy podľa osobitných prepisov, vrátane preukázateľného použitia schválených mikrobiologických preparátov. Prevádzkovateľ septiku musí druh prípravkov a ich primerané použitie dokladovať na požiadanie kontrolného orgánu.
13. Pôvodca **objemného odpadu** je povinný si zabezpečiť zber, prepravu a znehodnotenia alebo zneškodnenie tohto odpadu prostredníctvom oprávnenej osoby. V závislosti od druhu a množstva objemného odpadu je pôvodca povinný objednať si u oprávnenej osoby pre zber a prepravu tohto druhu odpadu veľkoobjemový kontajner, alebo jeho mimoriadny zber a prepravu alebo využiť systém celoobecného zberu objemných odpadov
14. Pôvodca objemného odpadu je oprávnený objemný odpad, ktorý je použiteľný alebo opraviteľný (elektronika, nábytok) odovzdať do Centra pre opätovné používanie, či je dôvodom pre zníženie poplatku za zber, prepravu a zneškodňovanie komunálnych odpadov podľa tohto nariadenia
15. Zakazuje sa ukladať objemný odpad vedľa nádob na pravidelný zber komunálnych odpadov resp. iné miesta na verejnom priestranstve
16. Prepravu zariadení domácností (napr. radiátory, kuchynské linky, umývadlá apod.) ktoré sú vymieňané v rámci údržby, rekonštrukcie alebo inej stavebnej činnosti je povinný zabezpečiť investor týchto prác a oprávnená osoba hneď po vykonaní činnosti
17. Pôvodca objemného odpadu je povinný predložiť na požiadanie kontrolnému orgánu obce doklad o preprave, zhodnotení alebo zneškodnení objemového odpadu, ak sa s objemným odpadom nakladalo mimo termín celoobecného zberu tohto odpadu
18. **Vianočné stromčeky** sa zhromažďujú vedľa nádob na zmesový komunálny odpad na ich stanovištiach, za zber a prepravu zodpovedá oprávnená osoba
19. Oprávnená osoba zrealizuje na území celej obce ako mimoriadnu akciu minimálne dvakrát ročne zber a prepravu objemových odpadov
20. Je zakázané uložiť alebo ponechať odpad na inom mieste ako na mieste na to určenom v súlade s osobitným predpisom (**čierna skládka**).
21. Vlastník, správca alebo nájomca pozemku je povinný vykonať opatrenia na zamedzenia zakladanie nepovolených skládok na jeho pozemku
22. Každý má povinnosť ohlásiť obecnému úradu toho, kto na území obce zakladá nepovolenú skládku
23. Vlastník, správca alebo nájomca pozemku je povinný vykonať opatrenia na zamedzenie zakladania nepovolených skládok na jeho pozemku
24. Každý má povinnosť ohlásiť toho, kto na území obce zakladá nepovolenú skládku na obecný úrad
25. Vlastník, správca alebo nájomca pozemku, ktorý zistí, že na jeho pozemku bol umiestnený odpad v rozpore s týmto nariadením alebo osobitným predpisom, je túto skutočnosť povinný bezodkladne nahlásiť obecnému úradu.

**XII**

**Organizácia zberu komunálneho odpadu**

1. **Pôvodca odpadu je povinný separovať tieto zložky komunálneho odpadu**:
	1. **papier** – zbierajú sa noviny, časopisy, brožúry, katalógy, cenníky, knihy bez dosiek, adresáre, telefónne zoznamy, lepenky, vlnité lepenky (nesmie obsahovať pergamenový, asfaltový, brúsiaci, napúšťaný, mastný, lakovaný, pauzovací a dechtový papier, papier s kovovou fóliou, textilom, plastom a inými prímesami, obuvnícku lepenku, papierový prach, výseky dierovačiek a nesmie obsahovať nečistoty – piesok, uhlie, kovy, sklo, cement).
	2. **sklo** - zbiera sa biele a farebné sklo, fľaše bez kovového záveru, vypláchnuté sklené črepy, poháre, tabuľové sklo (nesmie obsahovať: keramiku, kameninu, porcelán, olovené sklo, sklo a drôtenou vložkou, žiarovky, žiarivky)
	3. **PET fľaše** – zbierajú sa nevratné nápojové fľaše bez rozdielu farby
	4. oddelene vytriedený odpad z domácností s obsahom škodlivín (olov. akumulátory, žiarivky, výbojky, liečivá, monočlánky, oleje z áut)
	5. **objemový odpad** (koberce, chladničky, televízory, vnútorná sanita, vane umývadlá, skrine)
	6. **drobný stavebný odpad** (odpad pri maľovaní, vybúraní podláh, opravy omietok, výmena okien, dverí)
	7. **železný šrot a farebné kovy**.
2. **Počet kontajnerov pre zmesový komunálny odpad a intervaly ich odvozu** sa určujú podľa potreby, vzhľadom na reálne produkované množstvo zmesového komunálneho odpadu a mieru vytriedenia zložiek komunálneho odpadu, najmenej však v tomto rozsahu:
	1. rodinný dom a obdobné domy do 10 osôb, najmenej 1 ks 110/130 l zbernej nádoby s intervalom odvozu minimálne jedenkrát za dva týždne
	2. bytový dom a ostatné budovy na bývanie nad 10 osôb najmenej 1ks 240l zbernej nádoby s intervalom odvozu minimálne jedenkrát za týždeň alebo najmenej 1ks 1100 l kontajner s intervalom odvozu minimálne jedenkrát za dva týždne pre každých ďalších 14 osôb
	3. bytový dom a ostatné budovy na bývanie pre 25 a viac bytových jednotiek (3 osoby na jednu bytovú osobu) je najmenej 1ks 1100 l kontajnera s intervalom odvozu minimálne jeden krát za dva týždne
	4. nehnuteľnosť vo vlastníctve, správe fyzickej osoby s podnikateľským oprávnením alebo právnickej osoby pôsobiacej na území obce – počet kontajnerov a interval odvozu sa spresní po dohode s oprávnenou osobou na základe praktických skúseností s reálne vyprodukovaným množstvom zmesového komunálneho odpadu a mieru vytriedenia jeho zložiek
	5. záhrady a chaty v záhradkárskych a chatových osadách – počet 110 l a 1100 l kontajnerov a interval ich odvozu sa spresní po dohode s oprávnenou osobou na základe praktických skúseností s reálne produkovaným množstvom zmesového komunálneho odpadu a mieru vytriedenia jeho zložiek, minimálne v nasledovnom rozsahu: 1ks 1100 l kontajnera so zberom najmenej jedenkrát za dva týždne, s možnou nižšou frekvenciou v zimnom období a vyššou v letnom období
3. Pri preukázanom opakovanom nezaplnení objemu nádoby v intervaloch uvedených v tomto ustanovení je možné použiť aj nádoby menšieho objemu než 110l, alebo interval odvozu predĺžiť aj nad lehotu uvedenú v tomto ustanovení za podmienky, ak pôvodca komunálneho odpadu preukáže oprávnenej osobe, že environmentálne vhodným spôsobom zhodnocuje svoj bioodpad (kompostovaním a živočíšne zvyšky skrmovaním) a tento nie je obsiahnutý v nádoby na zmesový komunálny odpad.
4. Obec je povinná umožniť pôvodcom výber veľkosti zbernej nádoby alebo vriec s prihliadnutím na množstvo vyprodukovaného odpadu a frekvenciu jeho vývozu. Ak sa jedná o pôvodcov komunálnych odpadov, ktorí sú spoluvlastníkmi nehnuteľnosti alebo ak ide o bytový dom, výber veľkosti zbernej nádoby je možný len po dohode všetkých pôvodcov, ak sa tí nedohodnú rozhodne obec.
5. Obec alebo oprávnená osoba je povinná zabezpečiť kontajnery na **triedený zber zložiek komunálneho odpadu**:
	1. do dvoch rokov od nadobudnutia účinnosti najmenej na 25% stanovíšť kontajnerov na zmesový odpad
	2. do štyroch rokov od nadobudnutia účinnosti najmenej na 50% stanovíšť kontajnerov na zmesový odpad
	3. do šiestich rokov od nadobudnutia účinnosti najmenej na 75% stanovíšť kontajnerov na zmesový odpad
	4. do siedmich rokov od nadobudnutia účinnosti najmenej na 100% stanovíšť kontajnerov na zmesový komunálny odpad
6. Zložky komunálneho odpadu (okrem nebezpečných), ktoré sú predmetom triedeného zberu v obci, odváža oprávnená osoba od fyzických a právnických osôb v intervaloch:
	1. v zástavbe rodinný domov:
		1. vrecia na zber papiera, skla, plastov, kovov najmenej jedenkrát zapäť týždňov
		2. textil a šatstvo podľa potreby, počas zberu vriec komodít uvedených v predošlom bode i.
	2. v ostatných častiach obce:
		1. najmenej dvakrát týždenne v konkrétnych dňoch podľa stanoveného harmonogramu vývozu
	3. na území celej obce:
		1. odpady s obsahom škodlivín počas vyhláseného celoobecného zberu nebezpečných odpadov minimálne dvakrát ročne alebo počas vyhláseného sezónneho zberu týchto odpadov a podľa potreby
		2. objemné odpady, elektronický šrot a opotrebované pneumatiky počas vyhláseného celoobecného zberu objemných odpadov minimálne dvakrát ročne
		3. zemina a kamenivo bez nebezpečných látok minimálne dvakrát ročne alebo počas vyhláseného sezónneho zberu týchto odpadov alebo podľa potreby
		4. výkopová zemina bez nebezpečných látok minimálne dvakrát ročne
		5. zmiešané odpady zo stavieb a demolácií bez nebezpečných látok minimálne dvakrát ročne
		6. biologicky rozložiteľný odpad zo záhrad a parkov (konáre) počas vyhláseného sezónneho zberu týchto odpadov alebo podľa potreby, v individuálnych prípadoch mimoriadne aj na základe požiadavky pôvodcu odpadu
7. **Povinnosti pri výbere stanovišťa a nakladaní so zbernými nádobami:** v zástavbe rodinných domov obec, alebo oprávnená osoba vyberie stanovište tak, aby bolo možné vyprázdňovať zberné nádoby bez časových strát a zvláštnych ťažkostí, pri výbere stanovišťa je potrebné dodržiavať hygienické a estetické zásady, dbať hlavne nato, aby:
	1. nebol narušený vzhľad
	2. manipulácia so zbernými nádobami pri vyprázdňovaní odpadov bola čo najjednoduchšia
	3. neboli zberné nádoby umiestnené priamo pod oknami alebo v blízkosti detských ihrísk a oddychových zón
	4. zberné nádoby boli umiestnené na spevnenom podklade, stanovišťa podľa možnosti kryté, chránené proti vetru, dažďu a slnku
	5. povrch stien a podlahy stanovišťa musia byť ľahko čistiteľné
	6. pre stanovište umiestnené v miestnosti musí byť zabezpečené vhodné vetranie miestnosti
	7. pri novej výstavbe sú investori resp. projektanti povinní rešpektovať zásadu, že stanovište so zbernými nádobami nespôsobí hygienické ani estetické závady a zberné vozidlo prepravcu bude môcť do bezprostrednej blízkosti. Investori musia zohľadniť potreby triedeného zberu odpadov, inak dá obec záporné stanovisko v územnom a stavebnom konaní. Stavebník vždy prerokuje otázku staveniska s obcou a hygienikom.
	8. ak nastanú okolnosti, ktoré znemožňujú alebo podstatne sťažujú prístup k stanovišťu je pôvodca odpadu povinný postarať sa o ich vynesenie až na miesto, kde je prístup možný
	9. zberné nádoby na komunálny odpad z domácností (pre obyvateľstvo) musia byť umiestnené oddelene od zberných nádob na komunálny odpad pre právnické osoby. Pokiaľ to možnosti nedovoľujú, musí oprávnená osoba výrazne písmenami o veľkosti 10 cm označiť na zberných nádobách názov pôvodcu, pre ktorého sú nádoby určené.
	10. na miestach hromadného umiestnenia zberných nádob je zakázané meniť zoskupenie nádob alebo ich inak premiestňovať. Tento zákaz sa nevzťahuje na zmeny vykonané oprávnenou osobou.
8. Komunálny odpad a drobný stavebný odpad, ktoré vznikli na území obce a nie je možné ich opätovne použiť, recyklovať ani inak zhodnotiť a sú určené na zneškodnenie, sa zneškodňujú:
	1. skládkovaním
	2. spaľovaním

a to len prostredníctvom oprávnených osôb v súlade s príslušným predpismi

1. Oprávnené osoby prevádzkujúce zariadenia na zhodnocovanie a zneškodňovanie odpadov nachádzajúcich sa na území obce, sú povinné poskytnúť obci podklady potrebné pre určenie výšky miestneho poplatku za zber, prepravu a zneškodňovanie komunálnych odpadov a drobných stavebných odpadov
2. Ak sa pri vývoze **triedeného zberu zložiek komunálneho odpadu** zistí, že niektorá zložka v zbernej nádobe, alebo vreci je znečistená iným odpadom v takom rozsahu, že nie je možné jej účelné zhodnotenie, nádoba bude vyprázdnená pri najbližšom vývoze zmesového odpadu. O priestupku sú pracovníci zabezpečujúci zber povinní informovať obecný úrad.
3. Vyprázdňovať zberné nádoby s vytriedenými zložkami komunálnych odpadov a ďalšími odpadmi alebo zbierať vrecia môže len oprávnená osoba. Zakazuje sa občanom vyberanie odpadov zo zberných nádob, alebo vriec na triedený zber okrem oprávnených osôb
4. Každý pôvodca je povinný triediť zložky komunálnych odpadov a drobných stavebných odpadov a ukladať ich na nasledovné miesta alebo kontajnerov:
	1. **papier:** modrý kontajner alebo vrece alebo odovzdať do strediska triedeného zberu
	2. **plasty PET-polyetylén, číre a farebné PE (polyetylénové) fólie a penový polystyrén**: žltý kontajner alebo vrece alebo odovzdať do strediska triedeného zberu
	3. **farebné sklo:** zelený kontajner alebo odovzdať do strediska triedeného zberu
	4. **kovy:** čierny kontajner alebo vrece odovzdať do strediska triedeného zberu
	5. **biele sklo:** biely kontajner
	6. **textil:** červený kontajner
	7. **viacvrstvové kombinované materiály:** modrý kontajner
	8. **opotrebované batérie:** oranžový kontajner
	9. **opotrebované akumulátory:**
	10. **žiarivky, odpadové oleje, nebezpečné odpady z domácností alebo obaly z nebezpečných odpadov odovzdať prepravcovi počas vyhláseného celoobecného zberu nebezpečných odpadov**
	11. **nespotrebované lieky a liečivá** – odovzdať do ktorejkoľvek lekárne
	12. **objemné odpady, elektronický šrot a opotrebované pneumatiky**: odovzdať prepravcovi počas vyhláseného celoobecného zberu objemových odpadov alebo uložiť do veľkoobjemového kontajnera rozmiestneného počas sezónneho zberu týchto odpadov
	13. **zemina a kamenivo bez nebezpečných látok**: objednať veľkoobjemový kontajner od oprávnenej osoby a ukladá do neho tieto druhy odpadu vytriedené podľa článku XI ods. 1 a nasledujúcich tohto nariadenia
	14. **výkopová zemina bez nebezpečných látok**: objednať veľkoobjemový kontajner od oprávnenej osoby a ukladať do neho tieto druhy odpadu vytriedené podľa článku XI ods. 1 a nasledujúcich tohto nariadenia
	15. **zmiešané odpady zo stavieb a demolácií bez nebezpečných látok**: objednať veľkoobjemový kontajner od oprávnenej osoby a ukladať do neho tieto druhy odpadu vytriedené podľa článku XI ods. 1 a nasledujúcich tohto nariadenia
	16. **bioodpad zo záhrad a parkov** (napr. konáre, lístie, tráva, suché kvety)
		1. v obytných domoch uložiť bioodpady do nádob určených na triedený zber tejto zložky komunálneho odpadu, ak nie sú k dispozícii, tak do veľkoobjemového kontajnera rozmiestneného počas vyhlásenia sezónneho zberu týchto odpadov
		2. v zástavbe rodinných domov, záhradkárskych osadách uložiť tieto odpady do domáceho kompostoviska a skompostovať ich
	17. **zmesový komunálny odpad:** neoznačený kontajner alebo kuka nádoba

**XIII**

**Poplatky za odpady, priestupky a pokuty**

1. Stanovenie poplatkov za zber, prepravu a zneškodňovanie komunálnych odpadov a drobných stavebných odpadov, úľavy na poplatkoch, vyrubovanie poplatkov, upravuje VZN o miestnom poplatku za zber, prepravu a zneškodňovanie komunálnych odpadov a drobných stavebných odpadov
2. Výnos miestneho poplatku sa použije výlučne na úhradu nákladov spojených s nakladaním s komunálnymi odpadmi a s drobnými stavebnými odpadmi, najmä na ich zber, prepravu, zhodnocovanie a zneškodňovanie.
3. Priestupku v zmysle tohto VZN sa dopustí ten, kto:
	1. zneškodní odpad alebo zhodnotí odpad v rozpore s týmto VZN
	2. uloží odpad na iné miesto než na miesto určené obcou
	3. nesplní oznamovaciu povinnosť, že na jeho nehnuteľnosti bol umiestnený odpad v rozpore s týmto VZN
	4. neposkytne obcou požadované pravdivé a úplné informácie súvisiace s nakladaním s komunálnymi odpadmi a s drobnými stavebnými odpadmi podľa paragrafu 39 ods. 9 zákona o odpadoch
	5. nakladá so stavebnými odpadmi alebo s odpadmi z demolácií v rozpore s týmto VZN.
4. Za priestupok podľa odseku 3 obec udelí pokutu vo výške:
	1. podľa odseku 3a 33,194 EUR
	2. podľa odseku 3b 165,97 EUR
	3. podľa odseku 3c 16,60 EUR
	4. podľa odseku 3d 99,59 EUR
5. Starosta obce môže právnickej osobe uložiť za porušenie tohto VZN pokutu do výšky 3319,40 v zmysle zákona 369/1990 o obecnom zriadení.
6. Týmto nie sú dotknuté sankčné postihy, ktoré je možné uložiť v zmysle všeobecne záväzných predpisov.
7. Výnosy z pokút sú príjmom rozpočtu obce a sú účelovo viazané na zlepšenie odpadového hospodárstva obce
8. Kontrolu dodržiavania ustanovení VZN a prerokovanie priestupkov proti VZN vykonáva obec
9. Kontrolnými orgánmi obce pre účely tohto nariadenia sú:
	1. poslanci obecného zastupiteľstva
	2. členovia komisií obecného zastupiteľstva
	3. pracovníci obecného úradu
	4. obcou poverený konať a rozhodovať vo veciach stavebných, ochrany životného prostredia, zdravia, priestupkov
	5. hlavný kontrolór obec
	6. iné poverené osoby starostom obce
10. V prípade porušenie ustanovení tohto VZN fyzickými osobami alebo právnickými osobami sa postupuje podľa osobitných prepisov (zákon o odpadoch, zákon o vodách, zákon o ochrane zdravia ľudí, stavebný zákon a podľa zákona č. 372/1990 Zb. o priestupkoch v znení neskorších predpisov a doplnkov, zákona č. 369/1990 o obecnom zriadení v znení neskorších predpisov a doplnkov, pokiaľ nejde o trestný čin.
11. Toto VZN neupravuje ďalšie priestupky a porušenia povinností, ktoré spadajú do pôsobnosti iných orgánov štátnej správy v odpadovom hospodárstve a sú uvedené v zákone o odpadoch.

**XIV**

**Prechodné, záverečné a zrušovacie ustanovenia**

1. Pri sporoch, či sa právo alebo povinnosť vzťahuje na pôvodcu alebo držiteľa odpadu sa vztiahne právo alebo povinnosť na poplatníka miestneho poplatku za odpady.
2. Ak doterajší spôsob nakladania s komunálnym odpadom a drobným stavebným odpadom nespĺňa nové podmienky ustanovené týmto VZN a pre ich splnenie sú v zdôvodnenom prípade potrebné zo strany pôvodcu alebo držiteľa odpadu investície, je povinný dosiahnuť súhlas s týmto VZN najneskôr do 60 dní.
3. Týmto VZN sa ruší predchádzajúce VZN o nakladaní s odpadom v obci vrátane všetkých zmien a doplnkov alebo príloh
4. Týmto VZN nie sú dotknuté povinnosti fyzických osôb, právnických osôb oprávnených na podnikanie vyplývajúce z osobitných predpisov.
5. Toto VZN obce bolo schválené na zasadnutí obecného zastupiteľstva dňa 12.12.2013 uznesením č. 9/2013/B bod č.3 a nadobúda účinnosť dňa 01.1.2014

V Dolnom Lopašove, dňa 18.12.2013

 ..............................

 PaedDr. Hana Madrová starosta obce